บลจ.บัวหลวง ออกกองทุนใหม่เสนอขายวันนี้ถึง 31 พ.ค. 2559
บัวหลวงธนสารพลัส 19/16 เน้นลงทุนในตราสารแห่งหนี้ต่างประเทศ และหรือเงินฝากต่างประเทศ IPO 25 - 31 พ.ค. 2559
25 พ.ค. 2559

บริษัทหลักทรัพย์จัดการกองทุนบัวหลวง หรือ บลจ.บัวหลวง เสนอขายกองทุนรวมบัวหลวงธนสารพลัส 19/16ระหว่างวันที่ IPO 25 – 31 พ.ค. 2559 สำหรับกองทุนรวมบัวหลวงธนสารพลัส 19/16 (BP19/16) เน้นลงทุนในตราสารแห่งหนี้ต่างประเทศ และหรือเงินฝากต่างประเทศ ไม่น้อยกว่า 80% ของ NAV โดยจะลงทุนในตราสารหนี้ภาครัฐ รัฐวิสาหกิจ สถาบันการเงิน และหรือภาคเอกชน ในระดับ Investment grade โดยกองทุน BP 19/16 อายุประมาณ 6 เดือน ประมาณการผลตอบแทน 1.55% ต่อปี ขนาดโครงการ 5,000 ล้านบาท
ทั้งนี้ กองทุนดังกล่าว เหมาะสมกับเงินลงทุนของผู้ลงทุนที่ต้องการสร้างผลตอบแทนจากการลงทุนในตราสารแห่งหนี้ต่างประเทศ โดยเลือกลงทุนในตราสารหนี้ของกิจการที่มีความมั่นคง และมีศักยภาพในการให้ผลตอบแทนที่ดี อย่างไรก็ตาม เงินลงทุนที่จะนำมาลงทุนในกองทุนนี้ ควรเป็นเงินส่วนที่สามารถลงทุนได้ตามอายุกองทุน ลงทุนขั้นต่ำ 10,000 บาท ที่ราคาเสนอขาย 10 บาทต่อหน่วยลงทุน สำหรับตราสารหนี้ และ / หรือประเทศที่จะลงทุนอาจมีการเปลี่ยนแปลงได้ ทั้งนี้ ขึ้นอยู่กับสภาวการณ์ของตลาดตราสารหนี้ขณะนั้นๆ
 